Reinhold Messner

Mae Reinhold Andreas Messner (ganed 17 Medi 1944) yn fynyddwr Eidalaidd sy'n cael ei ystyried yn fynyddwr mwyaf llwyddiannus ei genhedlaeth.

Ganed Messner yn Villnöß-Funes yn Ne Tirol yn yr Eidal; er ei fod yn Eidalwr, Almaeneg yw ei iaith gyntaf. Ef oedd y person cyntaf i ddringo bob copa dros 8,000 medr.
Diweddodd ei ymgais gyntaf ar un o'r copaon hyn mewn trasiedi. Cyrhaeddodd ef a'i frawd Gunther gopa Nanga Parbat, ond lladdwyd Gunther ar y ffordd i lawr. Collodd Reinhold ei hun saith o fodiau ei draed a thri bys.

Gyda Peter Habeler, ef oedd y cyntaf i ddringo Mynydd Everest heb ddefnyddio ocsigen yn 1978, rhywbeth yr oedd llawer o ddringwyr yn ei ystyried yn amhosibl. Yr un flwyddyn dringodd Nanga Parbat ar ei ben ei hun a heb ocsigen. Yn 1980 ef oedd y cyntaf i ddringo Everest ar ei ben ei hun, eto heb ocsigen.

Rhwng 1999 a 2004 bu'n aelod o'r Senedd Ewropeaidd dros Blaid Werdd yr Eidal.

Y copaon dros 8,000 medr
Nanga Parbat (8125 m) - 1970.
Manaslu (8156 m) - 1972
Gasherbrum I (8068 m) - 1975 - Gyda Peter Habeler.
Mynydd Everest (8848 m) - 1978 - Gyda Habeler, y tro cyntaf heb ocsigen.
Nanga Parbat (8125 m) - 1978 - Ar ei ben ei hyn a heb ocsigen.
K2 (8611 m) - 1979 - Gyda A. Gogna.
Everest - 1980 - Ar ei ben ei hyn a heb ocsigen.
Shisha Pangma (8046 m) - 1981 - Gyda Friedl Mutschlechner.
Kangchenjunga (8598 m) - 1982 - Gyda Mutschlechner a Dorje, heb ocsigen.
Gasherbrum II (8035 m) - 1982 - Gyda N. Sabir a Sher Kan.
Broad Peak (8048m) - 1982
Cho Oyu (8153 m) - 1983 - Gyda Kammerlander a Dacher.
Dhaulagiri (8167 m) - 1985
Annapurna (8091 m) - 1985
Makalu (8451 m) - 1986
Lhotse (8511 m) - 1986

Messner, Reinhold
Messner, Reinhold
Messner, Reinhold
Messner, Reinhold